open-index/open-wikipedia-markdown huggingface dataset:
Չուչխեի աշտարակ

**Չուչխեի աշտարակ** (պաշտոնապես՝ **Չուչխեի գաղափարախոսության աշտարակ**), հուշարձան Հյուսիսային Կորեայի մայրաքաղաք Փխենյանում, որն անվանված է ի պատիվ Հյուսիսային Կորեայի հիմնադիր առաջնորդ Կիմ Իր Սենի կողմից ստեղծված Չուչխեի գաղափարախոսության։

## Ընդհանուր նկարագիր
Չուչխեի աշտարակը գտնվում է Տեդոնգան գետի արևելյան ափին՝ Կիմ Իր Սենի հրապարակի հակադիր հատվածում, որը գտնվում է գետի արևմտյան ափին։ Աշտարակը կառուցվել է կորեական առաջնորդի ծննդյան (Արևի օրվա) 70-ամյակի կապակցությամբ։ Չնայած Կիմ Իր Սենի որդին Կիմ Ջոնգ Իլը պաշտոնապես համարվում է աշտարակի դիզայները, Հյուսիսային Կորեայի նախկին պաշտոնյաների հետ կատարված հարցազրույցների արդյունքում պարզ է դառնում, որ այն չի համապատասխանում իրականությանը։

Աշտարակի ճարտարապետական ոճը նման է կորեական պագոդաների ճարտարապետությանը։ 170 մետր բարձրություն ունեցող աշտարակը քառակողմ ուղղահայաց կառույց է։ Հիմքի ընդհանուր լայնությունը կազմում է 150 մետր։ Աշտարակը բաղկացած է 25 550 բլոկներից (365&nbsp;×&nbsp;70` Կիմ Իր Սենի կյանքի բոլոր օրերը, չհաշված նահանջ տարիների հավելյալ օրերը)։ Այն կազմված է 70 բաժանարար հատվածներից։ Յուրաքանչյուր հատված ունի 20 մետր բարձրություն և կշռում է 45 տոննա։

Աշտարակի վերին հատվածում գտնվող ջահը միշտ վառ է։ Աշտարակի վերին հատված կարելի է բարձրանալ վերելակի միջոցով, որտեղից բացվում է Փխենյանի ընդհանուր համայնապատկերը, որը բացվում է ջահի հենց ստորին հատվածից։

Աշտարակի ստորին հատվածում առկա են մի քանի սենյակներ, որտեղ ցուցադրվում են տեսագրություններ աշտարակի գաղափարախոսական կարևորության մասին։ Ենթադրվում է, որ Չուչխեի աշտարակի նախատիպը եղել է Վաշինգտոնի կոթողը, որը միայն մեկ մետրով է ցածր Չուչխեի աշտարակից։ Կորեական գաղափարախոսությունը մարմնավորող Չուչխեի աշտարակը, Սան Խասինտոյի հուշարձանից հետո, աշխարհի երկրորդ բարձր հուշարձանն է։ Ամերիկյան հուշարձանը կորեականից բարձր է 2,9 մետրով։

Աշտարակի մոտ առկա է 30 մետր բարձրություն ունեցող արձան, որը բաղկացած է երեք անձանցից, որոնցից ամեն մեկն իր ձեռքին պահում է մուրճ (բանվորը), մանգաղ (գյուղացին) և գրիչ (մտավորականը)։ Արձանը կառուցված է դասական ստալինյան ոճով և նման է խորհրդային Բանվորն ու կոլտնտեսուհին արձանին։ Երեք գործիքներն առկա են նաև Կորեայի բանվորական կուսակցության դրոշի վրա։ Աշտարակի հարակից հատվածում առկա են նաև 6 այլ հուշարձաններ ևս, որոնցից յուրաքանչյուրն ունի 10 մետր բարձրություն։ Արձաններից յուրաքանչյուրը խորհրդանշում են Չուչխեի գաղափարախոսության առանձին ասպեկտներ։

Աշտարակի մաս է կազմում նաև հարակից պատի վրա առկա 82 հուշատախտակները, որոնք նվիրել են սոցիալիստական ճամբարի ներկայացուցիչները և Չուչխեի գաղափարախոսության աջակիցները։

## Ծանոթագրություններ

## Արտաքին հղումներ

* Asian Historical Architecture: Juche Tower
* 360 degree panoramic view from the top

Կատեգորիա:Հյուսիսային Կորեայի պետական խորհրդանիշեր
Կատեգորիա:Փխենյանի շենքեր և կառույցներ
Գեյլ Սոնդերգարդ

**Գեյլ Սոնդերգարդ** (, ազգանունը դանիերեն արտասանվում է **Սյոներգոր**, ), ամերիկացի դերասանուհի, «երկրորդ պլանի լավագույն դերասանուհի» անվանակարգում «Օսկար» մրցանակի դափնեկիր, համաշխարհային կինոյի պատմության ութ դերասանուհիներից մեկը, որ ստացել է այս մրցանակը երկրորդ պլանում իր դեբյուտային դերակատարման համար։

## Կենսագրություն
### Գործունեություն
Էդիթ Հոլմ Սոնդերգարդը ծնվել է 1899 թվականի փետրվարի 15-ին, Մինեսոտա նահանգի Լիչֆիլդ քաղաքում, դանիական ընտանիքում։ Դերասանական արվեստ է սովորել Մինեապոլիսի դրամատիկական արվեստի դպրոցում։ Նա առաջին անգամ կինոյում հայտնվել է 1936 թվականին «Դժբախտ Էնթոնը» ֆիլմում, իսկ առաջին դերի համար արժանացել է «Օսկար» մրցանակի՝ որպես երկրորդ պլանի լավագույն դերասանուհի՝ դառնալով առաջինը, որը հաղթել է այս անվանակարգում։ Դրանից հետո Սոնդերգարդը բավականին հաջողակ դերասանուհի է դարձել, հետագայում նկարահանվել է այնպիսի ֆիլմերում, ինչպիսիք են՝ «Սալեմի աղջիկը» (1937), «Յոթերորդ երկինք» (1937) և «Էմիլ Զոլայի կյանքը» (1937):

Գեյլ Սոնդերգարդը «Walt Disney»-ի «Սպիտակաձյունիկ և յոթ թզուկներ» (1937) անիմացիոն կինոնկարում եղել է Չար թագուհու կերպարը ստեղծելու նախատիպը։ 1939 թվականին նրան առաջարկել են չար կախարդի դերը «Օզ երկրի կախարդը» ֆիլմում, սակայն նկարահանումների համար ի վերջո ընտրվել է Մարգարեթ Հեմիլթոնը այն բանից հետո, երբ MGM ղեկավարությունը որոշել է, որ կախարդի կերպարը պետք է տգեղ լինի։ Սոնդերգարդը, վախենալով իր հետագա կարիերայի համար, որոշել է հրաժարվել այդ դերից։

1940 թվականին դերասանուհին խաղացել է երևի թե իր ամենաճանաչելի դերը «Նամակ» ֆիլմում նենգ կնոջ դերը, որտեղ նա նկարահանվել է Բեթ Դևիսի հետ։ 1946 թվականին Գեյլը կրկին առաջադրվել է «Օսկարի»՝ «Աննան և Սիամի թագավորը» կինոնկարում լեդի Թիանգի դերի համար, բայց մրցանակը շահել է Էնն Բաքսթերը։

1978 թվականին Գեյլ Սոնդերգարդը խաղացել է այրիացած կայսրուհի Մարիա Ֆեոդորովնայի դերը «Անաստասիա» պիեսում Մասաչուսեթսի համալսարանում:

### Անձնական կյանք
1930 թվականին Սոնդերգարդն ամուսնացել է ռեժիսոր Հերբերտ Բիբերմանի հետ։ Սա նրա երկրորդ ամուսնությունն էր։ 1950-ական թվականների սկզբին նրա կարիերան ծանր հարված է ստացել Միացյալ Նահանգներում սկսված մակկարտիզմ կոչվող երևույթի պատճառով։ Ամուսինը մեղադրվել է կոմունիզմը համակրելու մեջ, և նրանք միասին ներառվել են Հոլիվուդի «սև ցուցակում»։ Դերասանուհին և նրա ամուսինը վաճառել են իրենց տունը Հոլիվուդում և տեղափոխվել Նյու Յորք, որտեղ նա մասնագիտացել է թատրոնում։ Ընդմիշտ թողնելուց առաջ Գեյլ Սոնդերգարդը ևս մի քանի անգամ հայտնվել է կինոյում և հեռուստատեսությունում։ Նա մահացել է ուղեղային անոթային թրոմբոզից, 1985 թվականի օգոստոսի 14-ին, Կալիֆոռնիաում, 86 տարեկան հասակում։

## Ընտրյալ ֆիլմագրություն

## Մրցանակներ և անվանակարգեր
* 1937 թվական՝ «Օսկար» մրցանակ որպես երկրորդ պլանի լավագույն դերասանուհի («Դժբախտ Էնթոնը»)
* 1947 թվական՝ «Օսկար» մրցանակ որպես երկրորդ պլանի լավագույն դերասանուհի («Աննան և Սիամի թագավորը», առաջադրում)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Կաթվածից մահացածներ
Կատեգորիա:Թատրոնի ամերիկացի դերասանուհիներ
Ինֆանտա Մարիա Պորտուգալացի

**Մարիա Պորտուգալացի, ինֆանտա** **Մարիա** (), Վիզեուի դքսուհի։

Պորտուգալիայի թագավոր Մանուել I-ի և նրա երրորդ կնոջ՝  Էլեոնորա Հաբսբուրգի դուստրը։

## Կենսագրություն
Մարիան ծնվել է Լիսաբոնում։ Ինչպես և մայրը,  ինֆանտան նույնպես հովանավորում էր արվեստագետներին։ Որոշ ժամանակ նա համարվել է իր զարմիկ Ֆիլիպ II Հաբսբուրգի հավանական հարսնացու։

1521 մահացավ նրա հայրը, իսկ 1530 թվականին մայրն ամուսնացավ  Ֆրանսիայի թագավոր Ֆրանցիսկ I-ի հետ։ Այդ օրվանից Մարիան չտեսավ մորը։ 1557 թվականին Էլեոնորան  վերադարձավ Իսպանիա,  քսան տարվա բաժանումից հետո, երբ նրանք հանդիպեցին, սակայն Մարիան հրաժարվեց ապրել մոր հետ և երեք շաբաթ հետո վերադարձավ Պորտուգալիա։

1575 թվականին հովանավորել է Կարնիդեի եկեղեցու վերականգնման աշխատանքները։ Աշխատանքներն ավարտվեցին 1594 թվականին այն մինչ այժմ էլ պահպանված է  և զարդարում է Պորտուգալիայի մայրաքաղաքը։

Մարիան, ով համալրում էր Եվրոպայի ցանկալի հարսնացուների շարքերը, մահացավ առանց ամուսնանալու և անժառանգ։ Թաղվել է այն տաճարում, որը վերականգնվել է նրա օգնությամբ։

## Հիշատակ
Ինֆանտա Մարիայի դիմանկարը պատկերվել է պորտուգալական  հիսուն էսկուդո թղթադրամի վրա։

## Աղբյուրներ
* Paulo Pereira, Enciclopédia dos Lugares Mágicos de Portugal, volume IX
* Juan de Mariana: Historia general de España, vol. XIV

Կատեգորիա:Թագավորների դուստրեր
Կատրի Կուլմունի

**Կատրի Բրիիթա Իլոնա Կուլմունի** (, ), ֆինն քաղաքական գործիչ, 2019 թվականի սեպտեմբերի 7-ից՝ «Ֆինլանդիայի կենտրոն» կուսակցության ներկայացուցիչ։ 2019 թվականի դեկտեմբերի 10-ին կազմավորված Մարինի կաբինետում զբաղեցնում է Ֆինանսների նախարարի պաշտոնը։ 2019 թվականի սեպտեմբերի 12-ից վարչապետի տեղակալն է։ 2015 թվականի ապրիլի 19-ի խորհրդարանական ընտրությունների արդյունքներով՝ Լապլանդիայի ընտրատարածքից ընտրվել է Էդուսկունտայի պատգամավոր։

## Կենսագրություն
Կատրի Կուլմունին ծնվել է 1987 թվականի սեպտեմբերի 4-ին Թորնիոյում։ 2006 թվականին ավարտել է գիմնազիան։ 2010 թվականին ավարտել է Լապլանդիայի համալսարանը՝ ստանալով հասարակական գիտությունների բակալավրի աստիճան։ 2018 թվականին ստացել է հասարակական գիտությունների մագիստրոսի աստիճան։

Արագ սննդի ռեստորանում աշխատել է գանձապահ։

2010 թվականի դեկտեմբերից մինչև 2011 թվականի հունիսն աշխատել է արտաքին առևտրի և զարգացման նախարար Պաավո Վյայուրյունենի մամուլի քարտուղար։ 2015 թվականի ապրիլի 19-ի խորհրդարանական ընտրությունների արդյունքներով՝ Լապլանդիայի ընտրատարածքից ընտրվել է 37-րդ գումարման Էդուսկունտայի (խորհրդարան) պատգամավոր՝ հավաքելով 9702 ձայն։ 2015 թվականից «Ֆինլանդիա - Ռուսաստան» ընկերության նախագահն է։ 2019 թվականի հունիսի 6-ին Ռինեի կաբինետում հրաժարվել է պաշտոնից՝ տնտեսական զարգացման նախարարի պաշտոնին անցնելու պատճառով։

2019 թվականի ապրիլի 14-ի խորհրդարանական ընտրություններում երկրորդ ժամկետով վերընտրվել է Էդուսկունտայի պատգամավոր՝ հավաքելով 8423 ձայն։

2019 թվականի սեպտեմբերին Կուվոլում կայացած արտահերթ կուսակցական համագումարում «Ֆինլանդիայի կենտրոն» կուսակցության նախագահի ընտրություններում Կատրի Կուլմունիի օգտին տրվել է 1092 ձայն, իսկ Անտի Կայկոնենի օգտին՝ 829 ձայն։

2019 թվականի սեպտեմբերին նշանակվել է վարչապետի տեղակալ։

2019 թվականի դեկտեմբերի 10-ին Մարինի կաբինետում ստացել է Ֆինանսների նախարարի պաշտոնը։

## Ծանոթագրություններ

## Արտաքին հղումներ
* 

Կատեգորիա:Լապլանդիայի համալսարանի շրջանավարտներ
Կատեգորիա:Ֆինանսների նախարարներ
Կատեգորիա:Ֆինլանդիայի կին քաղաքական գործիչներ
Դոննա Մերֆի

**Դոննա Մերֆի** (, ), ամերիկացի դերասանուհի և երգչուհի։ Նա իր կարիերայում շահել է երկու «Թոնի» մրցանակ. 1994 թվականի «Թագավորն ու ես» մյուզիքի   կատարման ժամանակ և 1996 թվականին *Passion-ում* դերի համար։  Եվս 3 անվանակարգ է ստացել «Հրաշալի քաղաք»,  *LoveMusik* և *The People in the Picture* մյուզիքլների համար։ Բացի դրանից, նա ևս 3 պարգև է ստացել՝ «Դրամա Դեսկ», «Էմմի», *[[:ru:CableACE Award|CableACE Award]]*:

Մյորֆին նկարահանվել է «Աստղային ճանապարհ. ապստամբություն», «Դայակի օրագրերը», «Սարդ–մարդ 2» «Բորնի Էվոլյուցիան» ֆիլմերում, ձայնագրվել է «Ռապունցել, խճճված պատմություն» մուլտֆիլմում։ Նկարահանվել է «Պրակտիկա», «Էլլի Մակբիլ», «Օրենք և կարգ, հատուկ միավորում», «Բախում», «Տգեղ աղջիկ» հեռուստասերիալներում։ 2012 թվականին նկարահանվել է «Պատրաստված է Ջերսիում» (անգլ.՝ Made in Jersey) հեռուստասերիալում։

2017 թվականի հունիսի 13-ից մինչև 2018 թվականի հունվարի 7-ը (երեքշաբթի, գիշերը) Դոննան «Հելլո, Դոլլի» մյուզիքլում  Բրոդվեյում խաղացել է Դոլլի Գալահեր Լևիի դերը։

## Ծանոթագրություններ


## Արտաքին հղումներ
* 



Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Լյուսի Հոբս Թեյլոր

**Լյուսի Հոբս Թեյլոր** (, ), ԱՄՆ-ում առաջին կինը, որն ստացել է ատամնաբույժի կրթություն (1866 թվականին ավարտել է Օհայո նահանգի ատամնաբուժական քոլեջը)։

## Վաղ տարիներ
Լյուսի Հոբսը ծնվել է 1833 թվականի մարտի 14-ին Նյու Յորք նահանգի Կոնստեբլ քաղաքում։ Իր գործունեության սկզբում նա եղել է Միչիգան նահանգի դպրոցներից մեկի ուսուցչուհի, որը տևել է գրեթե տասը տարի։ 1859 թվականին նա տեղափոխվել է Ցինցինատի` մտադիր լինելով դառնալ ատամնաբույժ։ Նրան հրաժարվել են ընդունել Ատամնաբուժական ինստիտուտ, որից հետո նա որոշում է կայացրել կրթություն ստանալ մասնավոր ձևով՝ ուսանելով Օհայո նահանգի ատամնաբուժական վիրաբուժության քոլեջի պրոֆեսորների մոտ։

## Բժշկական գործունեություն
Ատամնաբուժական դասընթաց անցնելուց հետո 1861 թվականին Լյուսի Հոբսը սկսել է մասնավոր ատամնաբուժական գործունեություն Ցինցինատիում։ Կարճ ժամանակ անց տեղափոխվել է Բելվյու քաղաք, ապա Մաքգրեգոր (Այովա նահանգ), որտեղ մնացել է երեք տարի։

1865 թվականին վերջիվերջո ստացել է մասնագետի կոչում և թույլտվություն՝ ընդունվելու Այովա նահանգի ատամնաբուժական միավորում։ Այդ տարվա նոյեմբերին նա ընդունվել է Ատամնաբուժական վիրաբուժության քոլեջ, որը 1866 թվականին ավարտելուց հետո ստացել է դոկտորի կոչում ատամնաբուժության ոլորտում՝ դառնալով ԱՄՆ-ում առաջին կինը, որին հաջողվել է դա անել։ Հետագայում նա գրել է.
Մարդիկ ապշել էին, երբ իմացան, որ աղջիկը պատրաստ է մոռանալ իր կանացիությունը, որպեսզի ատամնաբուժություն սովորի։

Դրանից հետո Լյուսի Հոբսը տեղափոխվել է Չիկագո։ Այդտեղ նա հանդիպել է Ջեյմս Մ. Թեյլորի հետ, որի հետ 1867 թվականի ապրիլին ամուսնացել է։ Նա համոզել է ամուսնուն համատեղ ատամնաբուժարան բացել։ Զույգը տեղափոխվել է Կանզաս նահանգի Լոուրենս քաղաք, որտեղ նրանք համատեղ գործունեություն են ծավալել մինչև 1886 թվականը։ Այդ տարի Ջեյմս Թեյլորը մահացել է։

Ամուսնու մահից հետո Լյուսի Թեյլորը հրաժարվել է ատամնաբուժական գործից և դարձել է քաղաքական ակտիվիստ։ Նա հանդես է եկել կանանց իրավունքների պաշտպանության դիրքերից՝ հասարակական գործիչ մնալով մինչև կյանքի վերջը՝ 1910 թվականի հոկտեմբերի 3-ը։

## Ավանդ
1900 թվականից Լյուսիի օրինակին հետևել են մոտ 1000 կանայք, որոնք ստացել են ատամնաբուժական կրթություն, ինչը որոշ չափով նաև նրա նվաճումն է։

1983 թվականից Ամերիկայի կին ատամնաբույժների միավորումը հանձնում է Լյուսի Հոբս Թեյլորի անվան մրցանակ, որն ամեն տարի տրվում է որպես նշան կին ատամնաբույժների մասնագիտական վարպետության և ատամնաբուժության մեջ կանանց առաջընթացի գործին ծառայելուն։

## Ծանոթագրություններ

## Արտաքին հղումներ
* 
* 
* 
* 
* 
* 
* 
* 
* 
* 
* 
* 
* Find-A-Grave entry

Կատեգորիա:Կին ատամնաբույժներ
Կատեգորիա:Ամերիկացի բժիշկներ
Կատեգորիա:19-րդ դարի ամերիկացիներ
Կատեգորիա:Ամերիկացի գիտնականներ
Լուիզա Սարգսյան

**Լուիզա Աշոտի Սարգսյան** (), գրականագետ, բանասիրական գիտությունների թեկնածու, դոցենտ, ՀՀ ԱԺ նախկին պատգամավոր։

## Կենսագրություն
Լուիզա Սարգսյան ծնվել է 1977 թվականի սեպտեմբերի 2-ին Երևանում։ 1999 թվականին ավարտել է Երևանի պետական համալսարանի ռուսաց լեզվի և գրականության ֆակուլտետը։ 
2001-2003 թվականներին դասավանդել է Երևանի մշակույթի համալսարանում, եղել ռուսաց լեզվի և գրականության դասախոս, 2003-2009 թվականներին՝ Հայաստանի պետական ճարտարագիտական համալսարանի ռուսաց լեզվի դասախոս։ 2008-2009 և 2010-2013 թվականներին եղել է «Գլոբալ Մոթորսե ՓԲԸ Ռուսաստանի հետ կապերի գծով տնօրենի օգնական։ 2013 թվականից Հայաստանի ազգային պոլիտեխնիկական համալսարանի ռուսաց լեզվի ամբիոնի դասախոս է։

## Քաղաքական գործունեություն
2014 թվականից «Բարգավաճ Հայաստանե կուսակցության անդամ է։ 2017 թվականի ապրիլի 2-ին ԱԺ պատգամավոր է ընտրվել «Ծառուկյանե կուսակցությունների դաշինքի համապետական ընտրական ցուցակով։ Ընդգրկված է Ազգային ժողովի Եվրոպական ինտեգրման հարցերի մշտական հանձնաժողովում։

## Գիտական գործունեություն
Մի շարք գիտական հոդվածների և ուսումնական ձեռնարկների հեղինակ է։

## Ընտանիք
Ամուսնացած է, ունի երկու զավակ։

## Ծանոթագրություններ

Կատեգորիա:Հայ կին պատգամավորներ
Կատեգորիա:ԵՊՀ շրջանավարտներ
Կատեգորիա:Բանասիրական գիտությունների թեկնածուներ
Կատեգորիա:Հայ գրականագետներ
Էլեոնորա Հաբսբուրգ

**Էլեոնորա Հաբսբուրգ** (, ) , Ավստրիայի դքսուհի, Իսպանիայի ինֆանտա և Բուրգունդիայի թագուհի։ Նա եղել է Պորտուգալիայի թագավոր  Մանուել I-ի երրորդ, իսկ ավելի ուշ՝ Ֆրանսիայի թագավոր Ֆրանցիսկ I-ի կինը։

## Կենսագրություն
Էլեոնորան Բուրգունդիայի դուքս  Ֆիլիպ IV Գեղեցիկի  և Կաստիլիայի թագուհի Խուանա I-ի դուստրն էր։ Նրա եղբայրներից Կառլոս V-ը և Ֆերդինանդ I-ը  եղել են  Սրբազան Հռոմեական կայսրության կայսրեր, իսկ քույրերից   Իզաբելլա Հաբսբուրգը՝ Դանիայի, Նորվեգիայի և Շվեդիայի թագուհի, Մարիա Ավստրիացին՝ Հունգարիայի թագուհի  և Եկատերինա Ավստրիացին՝ Պորտուգալիայի թագուհի։  Երբ մայրը ամուսնու հետ մեկնեց Կաստիլիա, Էլեոնորան եղբոր` Կառլոս V-ի և քրոջ՝ Իզաբելլայի հետ մնացին Նիդերլանդներում։ Նրանց խնամքով զբաղվում էր Մարգարիտա Ավստրիացին, ով հաստատվել էր Մեխելենում։ Նրա ձեռքին  արժանանալու համար պայքարել են՝  Անգլիայի թագավորներ Հենրի VII-ը և Հենրի VIII-ը, Ֆրանսիայի թագավորներ՝ Ֆրանցիսկ I-ը և Լյուդովիկոս XII-ը, լեհական թագավոր Սիգիզմունդ I Ծեր-ը։

1517 թվականին Կառլոս V կայսեր հետ մեկնեց Կաստիլիա։ 1518 թվականի հուլիսի 16-ին, Էլեոնորան եղբոր հրամանով ամուսնացավ  Պորտուգալիայի թագավոր ծեր  Մանուել I-ի հետ՝ դառնալով նրա երրորդ կինը։ Նրանք ունեցան երկու երեխա։

* Կառլոս (1520), մահացել է մանուկ հասակում 
*Մարիա (1521—1577), Եվրոպայի ամենահարուստ թագուհիներից մեկը, ով մահացավ այդպես էլ չամուսնանալով

1521 թվականի դեկտեմբերին Էլեոնորան այրիացավ։ Մանուելը մահացավ ժանտախտից։ Սկսեցին խոսել նրա և իր խորթ որդու՝ Ժուան III-ի ամուսնության մասին։ Բայց Ժուանն ամուսնացավ նրա կրտսեր քրոջ՝  Եկատերինայի հետ։

Կառլոս V-ը քրոջ ձեռքը  խոստացավ Կառլոս III Բուրբոնին, որպես պարգևատրում  Ֆրանցիսկ I-ին մատնելու համար։ Սակայն Պավիայում տարած հաղթանակից հետո կայսեր մտադրությունը փոխվեց։ 1529 թվականին կնքված Կամբրեի համաձայնագրով որոշվեց Ֆրանսիայի թագավոր Ֆրանցիսկ I-ի և Էլեոնորայի ամուսնությունը։ Վկայություններ կան այն մասին, որ Էլեոնորան անտարբեր չէր Ֆրանցիսկի նկատմամբ և ամուսնության թույլտվության  համար անձամբ էր խնդրել եղբորը։ 1530 թվականի հուլիսի 4-ին նրանք ամուսնացան։ Այս ամուսնությունն այնքան էլ երջանիկ չէր Էլեոնորայի համար, որքան նախորդն էր։ Ֆրանցիսկը նախապատվություն էր տալիս ժամանակն անցկացնել սիրուհիների հետ, քան՝ կնոջ և դա անում էր անթաքույց։ Ֆրանսիացիները չէին սիրում Հաբսբուրգներին, ինչն էլ հիմք դարձավ  Էլեոնորայի ամուսնու և եղբոր միջև խռովության համար։ Ամուսինները երեխաներ չունեին։ Էլեոնորան ողջ ժամանակն անց էր կացնում պալատական կանանց ընկերակցությամբ։

Որպես թագուհի ոչ մի ազդեցություն չուներ, չնայած կապող օղակ էր հանդիսանում Ֆրանսիայի և Սրբազան Հռոմեական կայսրության միջև։ Նրա գեղեցկությունը գնալով խամրում էր, ոմանք կարծում էին, որ ամուսինը վարակել է նրան սիֆիլիսով, որի մասին վկայում էին նաև դեմքին գոյացած սպիները։ Երբ վերադառնում էր Եվրոպայից, ուր գնացել էր տեսակցելու դստերը, ասթմայի սուր նոպա ունեցավ, որն էլ դարձավ նրա մահվան պատճառը։

## Ծանոթագրություններ

## Գրականություն
* 
* *Денисенко Н. П.* Испанская монархия в последней трети XV — начале XVI века. — Иваново, 1991.
* *Макгиган Д.* Габсбурги. Блеск и нищета одной королевской династии

Կատեգորիա:Թագավորների դուստրեր
Կատեգորիա:Հաբսբուրգներ
Կատեգորիա:Ֆրանսիայի թագավորներ
Կատեգորիա:Ֆրանսիայի թագուհիներ և կայսրուհիներ
Կատեգորիա:Ֆրանսիայի կին քաղաքական գործիչներ
Նարուտո (քաղաք)

**Նարուտո** (ճապոներեն՝ 鳴門市՝ Նարուտո-սի), քաղաք, ընդգրկված է Ճապոնիայի Տոկուսիմա պրեֆեկտուրայի մեջ։

Նարուտո քաղաքի տարածքը զբաղեցնում է 135,46 կմ²։ 2014 թվականի օգոստոսի 1-ի մարդահամարով բնակչությունը կազմում էր 59 575 մարդ, իսկ բնակչության խտությունը՝ 439,80 մարդ/կմ²։

Քաղաքը հիմնադրվել է 1947 թվականի մարտի 15-ին։

## Պատկերասրահ

Պատկեր:Ōnaruto Bridge 大鳴門橋 (6291776752).jpg|Նարուտոյի կամուրջ
Պատկեր:Onaruto bridge.JPG
Պատկեր:Onarutokyo Bridge from Naruto Park.jpg
Պատկեր:The Otsuka Museum of Art20s3203-B-T.jpg|Նարուտոյի թանգարան
Պատկեր:Naruto Whirlpools taken 4-21-2008.jpg|Նարուտո՝ ջրի շրջապտույտ
Պատկեր:Naruto strait aerial photo.jpg


## Ծանոթագրություններ

## Հղումներ
* 
* 
* Kitaro Shikoku Peace Bell Project
* ОՊաշտոնական կայք



Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Կատեգորիա:Տոկուշիմա պրեֆեկտուրայի քաղաքներ
Ալիս Բաբեթ Տոկլաս

**Ալիս Բաբեթ Տոկլաս** (, ), ամերիկացի գրող։

Գերտրուդ Սթայնի երկարամյա ընկերուհին։

## Կենսագրություն
Եղել է լեհա-հրեական բարեկեցիկ ընտանիքից։ Սովորել է երաժշտություն։ 1907 թվականին Փարիզում հանդիպել է Գերտրուդ Սթայնին, որի հետ ապրել է գրեթե քառասուն տարի՝ ներառյալ գերմանական օկուպացիայի տարիները։

Ֆլերյուս փողոցի նրանց ֆրանսիական սալոնում եղել են Շերվուդ Անդերսոնը, Էռնեստ Հեմինգուեյը, Ֆրենսիս Սքոթ Ֆիցջերալդը, Թորնթոն Ուայլդերը, Փոլ Բոուլզը, նկարիչներ Պաբլո Պիկասոն, Անրի Մատիսը, Ժորժ Բրաքը։ 1933 թվականին Տոկլասը հասարակության առաջ հանդես է եկել Սթայնի «Ալիս Բ. Տոկլասի ինքնակենսագրություն» գրքի պատմողի կերպարում։

Ընկերուհու մահից հետո Տոկլասը հրատարակել է «Ալիս Բ. Տոկլասի խոհարարական գիրքը» (1954), որտեղ համատեղ կյանքի հիշողությունները միախառնվել են խոհարարական բաղադրատոմսերի հետ։ 1963 թվականին նա հրատարակել է հուշերի «Այն, ինչ հիշվել է» գիրքը։ Կյանքի վերջին տարիներին եղել է կաթոլիկության հետևորդ։

Թաղվել է Պեր Լաշեզի գերեզմանատանը՝ Գերտրուդ Սթայնի կողքին։

## Արվեստում
Ալիս Տոկլասի դիմանկարը հեղինակել է Դորա Մարը (1952), նրանց բազմիցս լուսանկարել է Կառլ Վան Վեխտենը։ Ալիսի հնարամիտ խոհարարական բաղադրատոմսերից մեկը ձևավորել է «Ես սիրում եմ Ձեզ, Ալիս Տոկլաս» ֆիլմի (1968) սյուժեն։ Որպես կերպար նա հանդես է եկել «Պիկասոյի արկածները» (1978), «Լուսնին սպասելիս» (1987), «Կեսգիշերը Փարիզում» (2011) ֆիլմերում։
## Ծանոթագրություններ

## Գրականություն
* Souhami D. Gertrude and Alice. Hammersmith; London: Pandora, 1991
* Linzie A. The true story of Alice B. Toklas: a study of three autobiographies. Iowa City: University of Iowa Press, 2006
* Malcolm J. Two lives: Gertrude and Alice. New Haven: Yale UP, 2007
* Поваренная книга жизни. М.: Флюид / FreeFly, 2007
* То, что запомнилось. Отрывок из воспоминаний
* Моя жизнь с Гертрудой Стайн. — СПб. : Алетейя, 2016. — 235, [1] с., [9] л. ил. — ISBN 978-5-906823-81-6.
## Արտաքին հղումներ
* Kirjasto.sci.fi
* Todayinliterature.com
* Answers.com
* Beinecke.library.yale.edu 
* Портрет Алисы Токлас работы Павла Челищева, 1926—1928
* Рецензия на книгу Дж. Малкольм «Две судьбы: Гертруда и Алиса». 

Կատեգորիա:Ամերիկացի գրողներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ամերիկացի կին գրողներ
Կատեգորիա:20-րդ դարի ամերիկացի գրողներ
Կատեգորիա:Հայտնի գրողների մուսաներ
Կատեգորիա:20-րդ դարի կանայք
Կատեգորիա:Գրական կերպարներ
Կատեգորիա:Ամերիկացի արվեստագետներ
Կատեգորիա:ԼԳԲՏ պատմություն
Կատեգորիա:ԼԳԲՏ գրողներ
Կատեգորիա:Ինքնակենսագիրներ
Կատեգորիա:Լեսբուհի գրողներ
Կատեգորիա:Հրեա ֆեմինիստներ
Եվա Ադոլֆսոն

**Եվա Ադոլֆսոն** (, ), շվեդ գրող, գրաքննադատ։

## Կենսագրություն
Եվա Ադոլֆսոնը գրող, կոմունիստ Գունար Ադոլֆսոնի  (Gunnar Adolfsson) դուստրն է։ Ծնվել է 1942 թվականի դեկտեմբերի 28-ի Շվեդիայի Մալմյո քաղաքում։ Սովորել է Ստոկհոլմի համալսարանում։ 1966 թվականին դարձել է փիլիսոփայության մագիստրոս։ 1971 թվականին ավարտել է Ստոկհոլմի՝ կիրառական գիտությունների դպրոցը։

Աշխատել է *Ord & Bild* (1976-1982) թերթում որպես խմբագիր, շվեդական թերթերում գրել է գրական ակնարկներ։ 1975 թվականից զբաղվել է գրական գործունեությամբ, եղել է արտահաստիքային գրաքննադատ։ Որպես քննադատ վերլուծել է ժամանակակից գրականությունը և կին գրողների ստեղծագործությունները։

Եվա Ադոլֆսոնի գրական առաջին գործը լույս է տեսել 1980 թվականին (*Livstycken* վերնագրով էսսե)։ Իր վերջին վեպերից մեկի համար (*Förvandling*, 2005) Եվա Ադոլֆսոնը պարգևատրվել է շվեդական ռադիոյի մրցանակով։ 2009 թվականին հրատարակվել է նրա վերջին վեպը՝ «Փոքրիկ պատմությունը»։

Ադոլֆսոնն ամուսնացած է եղել գրաքննադատ Ուլֆ Օլսոնի հետ  (Ulf Olsson), նրանք ունեցել են երկու որդի՝ Մոն և Լինուս անուններով։ Գրողը մահացել է 2010 թվականի ապրիլի 10-ին։

## Հիմնական ստեղծագործություններ
* 1980 - «Կյանքի ուղիներ»
* 1989 - «Նրա բացակայությամբ»
* 1991 - «Սահմանային երկրում»
* 1995 - «Դեպի Մոսկվա»
* 1998 - «Տարբեր տեղերում»
* 2003 - «Լսի՛ր, ես խոսում եմ»
* 2005 - «Տրանսֆորմացիա»
* 2009 - «Փոքրիկ պատմություն»

## Մրցանակներ
* Ալբերտ Բոնիերի թոշակ երիտասարդ գրողների համար, 1990
* Լոտեն Կրամերսի մրցանակ, 1991
* Մոա մրցանակ, 2000
* Ցիբեցկա մրցանակ, 2003
* Էրիկ և Ինգրիդ Լիլիեոկների թոշակ, 2009
* Նիոսի մրցանակ, 2010

## Ծանոթագրություններ

## Արտաքին հղումներ
* Եվա Ադոլֆսոն
* Եվա Ադոլֆսոն
* Եվա Ադոլֆսոն

Կատեգորիա:Շվեդ գրաքննադատներ
Կատեգորիա:Շվեդ գրողներ
Կատեգորիա:Շվեդ կին գրողներ
Կատեգորիա:Ստոկհոլմի համալսարանի շրջանավարտներ
Աշանտի (երգչուհի)

**Աշանտի  Շեկվոյա Դուգլաս** ( род. ), առավել հայտնի **Աշանտի,** ամերիկացի երգչուհի, դերասանուհի, պրոդյուսեր, պարուհի և մոդել։ Մեծ ճանաչում է բերել Ashanti դեբյուտային ալբոմը, որն առաջին իսկ շաբաթվա ընթացքում վաճառվել է կես միլիոն խմբաքանակով, ինչը, Nielsen SoundScan ընկերության տվյալներով, երգչուհու համար ռեկորդ է դարձել։ «Foolish» երգը 10 շաբաթվա ընթացքում զբաղեցրել Է Billboard Hot 100 հիթ-շքերթի առաջին հորիզոնականը։

## Կենսագրություն
Աշանտի Դուգլասը ծնվել է 1980 թվականի հոկտեմբերի 13-ին Քուինսում (Նյու-Յորք)։ Նրա մայրը՝ Թինա Դուգլասը, պարի նախկին ուսուցչուհի է, իսկ հայրը՝ Քեն Քեյ Թոմաս Դուգլասը, նախկին երգիչ է։ Երգչուհին կրտսեր քույր ունի՝ Քենեշը։ Մայրը ավագ դստերը անվանել է Աֆրիկայի Աշանտի պետության պատվին, որը գտնվում էր ժամանակակից Գանայի տարածքում։ Երգչուհու պապը՝ Ջեյմսը, 1960-ականներին Սևամորթների իրավունքների համար պայքարի ակտիվիստ է եղել և ելույթ է ունեցել Մարտին Լյութեր Քինգի հետ։ Փոքր տարիքում Աշանտին հաճախել է պարի դասերի  և երգել եկեղեցական երգչախմբում։

## Սկավառակագրություն
* *Ashanti* (2002)
* *Chapter II* (2003)
* *Concrete Rose* (2004)
* *The Declaration* (2008)
* *Fifth Studio Album* (2012)

## Ֆիլմեր
* *Սաբրինա՝ փոքրիկ կախարդ* (2002)
* *[[Հարսնացուն և նախապաշարմունքները]]* (2004)
* Մափետովի շոուն. Օզ երկրի հրաշագործը(2005)
* *Մարզիչ Carter-ը* (2005)
* *Սատկիր, Ջոն Տակեր* (2006)
* *Չարի բնակավայր 3* (2007)
* *Մուտանտների երկիրը* (2015)

## Ծանոթագրություններ

## Գրականություն
* 

## Արտաքին հղումներ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի դերասանուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի մոդելներ
Կատեգորիա:Ամերիկացի պարուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սոպրանոներ
Կատեգորիա:Ամերիկացի փոփ երգչուհիներ
Կատեգորիա:Բեմական կեղծանուններ
Կատեգորիա:Գինեսի գրքի ռեկորդակիրներ
Կատեգորիա:Երաժիշտներ այբբենական կարգով
Կատեգորիա:Սոպրանոներ
Գևորգ Գրիգորյան (փիլիսոփա)

**Գևորգ Հովհաննեսի Գրիգորյան** (), հայ փիլիսոփա։ Փիլիսոփայական գիտությունների դոկտոր (1974), պրոֆեսոր (1979):

## Կենսագրություն
Գևորգ Գրիգորյանը ծնվել է 1925 թվականի սեպտեմբերի 29-ին, Դոնեցկ քաղաքում։ 1948 թվականին ավարտել է Երևանի պետական համալսարանը։ 1957 թվականից աշխատել է ՀԽՍՀ ԳԱ Փիլիսոփայության և իրավունքի ինստիտուտում։ 1969-1987 թվականներին եղել է փիլիսոփայության պատմության բաժնի վարիչ։

Աշխատությունները վերաբերում են հայ փիլիսոփայության պատմությանը։ Կազմել և հրատարակել է Վահրամ Րաբունու «Լուծմունք Ստորոգութեանցն Արիստոտելի» երկի համահավաք քննական բնագիրը՝ ռուսական թարգմանությամբ, առաջաբանով և ծանոթագրություններով (1967):

Գևորգ Գրիգորյանը մահացել է 1987 թվականի ապրիլի 15-ին, Երևան քաղաքում։

## Երկեր
* Հայ առաջավոր հասարակական֊քաղաքական մտքի պատմությունից՝, XVIII դարի երկրորդ կես։ Հայկական ՍՍՌ ԳԱ Հրատարակչություն, 1957։
*Հովհաննես Երզնկացու փիլիսոփայական հայացքները, Երևան, 1962։
* Հասարակական-փիլիսոփայական միտքը Հայկական Կիլիկիայում (12-րդ դարի երկրորդ կես), Երևան, 1979։
* Հովհան Որոտնեցու փիլիսոփայական ուսմունքը, Երևան, 1980։
*Արիստոտելը և հայ փիլիսոփայությունը։ Երևան։ ՀՍՍՀ ԳԱ հրատ., 1980:
* Երկասիրութիւնք փիլիսոփայականք / Դավիթ Անյաղթ, խմբ. Գրիգորյան, Գ. Հ., քնն. բնագրերը և առաջաբանը Ս. Ս. Արևշատյանի, Դավիթ Անհաղթ, 475-VI դ. կես, Երևան, ԳԱԱ հրատարակություն, 1980 (համահեղինակ)։
* Grigorian G. H. David the Invincible and Armenian Philosophical Thought During Developed Feudalism, 1980.
* Философская мысль в Армении в эпоху развитого феодализма, Е., 1984.

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Իտալական եվրոյի մետաղադրամներ

**Իտալական եվրոյի մետաղադրամներ**, Իտալիայի ժամանակակից դրամանիշներ։ Յուրաքանչյուր մետաղադրամի դիմերեսային կողմն ունի յուրահատուկ դիզայն։ Մետաղադրամների դիզայնի տարբերակների միջև ընտրությունը հեռուստատեսության միջոցով մնացել է իտալական հասարակության հայեցողությանը, որտեղ ներկայացվել են այլընտրանքային նախագծեր։ Մարդիկ քվեարկել են տարբերակների համար։ Միակ մետաղադրամը, որը չի մասնակցել այդ ընտրություններին, եղել է 1 եվրոն, քանի որ Կառլո Աձելո Չամպին՝ այն ժամանակվա տնտեսության նախարարը, արդեն որոշել էր, որ այնտեղ պետք է տեղակայվեր Լեոնարդո դա Վինչիի Վիտրուվյան մարդը։

## Դիմերեսային հատվածի դիզայն

## Տպաքանակ

## Հուշադրամներ

## Ծանոթագրություններ

## Արտաքին հղումներ
* Памятные монеты 2 евро Италии
* Монеты Италии на официальном сайте Европейского центрального банка
* Сайт Государственного полиграфического и монетного института Италии

Կատեգորիա:Իտալիայի մետաղադրամներ
Կատեգորիա:Իտալիայի տնտեսություն
Անահիտ Ավանեսյան

**Անահիտ Ավանեսյան** () հայ քաղաքական և պետական գործիչ, քաղաքացիական իրավունքի մասնագետ։

2021 թվականի հունվարի 18-ից՝ ՀՀ առողջապահության նախարար։

## Կենսագրություն
Անահիտ Ավանեսյանը ծնվել է 1981 թվականի մարտի 21-ին։ 1997-2003 թվականներին սովորել է Երևանի պետական համալսարանում, ստացել քաղաքացիական իրավունքի մագիստրոսի կոչում։ 2002-2004 թվականներին սովորել է Հայաստանի ամերիկյան համալսարանում՝ ավարտելով իրավունքի մագիստրոսի կոչմամբ։ 2002-2004 թվականներին սովորել է Առաջնորդների զարգացման կենտրոնում։ 2003 թվականին մասնակցել է Անդրկովկասի և Հարավային Կովկասի երիտասարդ կանանց առաջնորդության ծրագրին։

### Աշխատանքային գործունեություն
Անահիտ Ավանեսյանը 2000-2001 թվականներին աշխատել է ՀՀ արտաքին գործերի նախարարության իրավաբանական վարչությունում։ 2001-2002 թվականներին  իրավախորհրդատվություն է մատուցել Պետական ռեզերվների գործակալությանը։ 2005-2015 թվականներին եղել է «Դեմոկրատիան այսօր» ՀԿ-ի իրավախորհրդատուն։ 2014-2015 թվականներին «Արֆարմացիա» ՓԲԸ-ում հանդիսացել է ադմինիստրատիվ գծով տնօրեն, և 2016 թվականից՝ գլխավոր տնօրեն։  2017 թվականից Փաստաբանների պալատի անդամ է։ 2017-2018 թվականներին եղել է «Աբովյան 39» ՍՊԸ տնօրենը, միաժամանակ՝ «Արֆարմացիա» ՓԲԸ խորհրդի անդամ։
2018 թ. մայիսի 24-ից զբաղեցրել է առողջապահության նախարարի տեղակալի և 2020 թվականի մայիսի 11-ից՝ առաջին տեղակալի պաշտոնը։ 2021 թ․ հունվարի 18-ին ՀՀ Վարչապետի որոշմամբ Ավանեսյանն ազատվել է առողջապահության նախարարի առաջին տեղակալի պաշտոնից և ՀՀ Նախագահի հրամանագրով նշանակվել է առողջապահության նախարար։

## Անձնական տվյալներ
Անահիտ Ավանեսյանն ամուսնացած է, ունի 3 զավակ։

## Ծանոթագրություններ

Կատեգորիա:21-րդ դարի հայ քաղաքական գործիչներ
Կատեգորիա:ԵՊՀ շրջանավարտներ
Կատեգորիա:ՀՀ գործող նախարարներ
Կատեգորիա:Հայ պետական գործիչներ
Կատեգորիա:Հայաստանի առողջապահության նախարարներ
Կատեգորիա:Հայաստանի ամերիկյան համալսարանի շրջանավարտներ
Կատեգորիա:Քաղաքացիական պայմանագիր կուսակցության անդամներ
Դևիդ Փոլ

**Դևիդ Փոլ** (, ), ամերիկացի դերասան, պրոդյուսեր և հեռուստահաղորդավար։

## Կենսագրություն
Դևիդ Փոլը ծնվել է 1957 թվականի մարտի 8-ին, իր երկվորյակ եղբայր Փիթեր Փոլից առաջ, դառնալով երրորդ երեխան ընտանիքում։ Դևիդի հայրենիքը ԱՄՆ Կոնեկտիկուտ նահանգի Հարթֆորտ փոքրիկ քաղաքն է։

Դեռահաս Դևիդը զբաղվում էր ամերիկյան ֆուտբոլով և ըմբշամարտով, երկու մարզաձևերն էլ պահանջում էին զգալի ֆիզիկական ուժ։ Ավելի ուշ զբաղվել է բացառապես բոդիբիլդինգով։

Յոթանասունականների վերջում երիտասարդ եղբայրներ Դևիդն ու Փիթեր Փոլը բացեցին իրենց ատլետիկ դահլիճը «Մետաղի տուն» անունով։ Բայց հետո նրանք տեղափոխվեցին Կալիֆոռնիա։

Ակտիվ մարզումների ժամանակ եղբայրները մարզվել են հայտնի Gold's Gym դահլիճում՝ Պետեր Գրիմկովսկու ղեկավարությամբ։

1983-2005 թվականներին եղբայրները նկարահանվել են ավելի քան մեկ տասնյակ կինոկարտինում, որոնցից ամենահայտնին 1994 թվականին նկարահանված «Դայակներ» («Twin Sitters») կատակերգական ֆիլմն է։ Ֆիլմը գրավել է հանդիսատեսի ուշադրությունը գլխավոր հերոսների, երկվորյակներ Դևիդ և Փիթեր Ֆալկոնեի շնորհիվ։

2020 թվականի մարտի 7-ին հայտնի է դարձել այն մասին, որ մարտի 6-ին 62 տարեկան հասակում մահացել է Դևիդ Փոլը։ Դևիդ Փոլի մահվան մասին լուրը հայտնել է իր երկվորյակ Փիթերը։

## Ֆիլմագրություն

## Ծանոթագրություններ

Կատեգորիա:Ամերիկացի բոդիբիլդերներ
Կատեգորիա:Ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Հեռուստատեսային պրոդյուսերներ
The Mamas

**The Mamas**, շվեդա-ամերիկյան սոուլ և գոսպել խումբ։ Նրանք «Move» երգով կներկայացնեն Շվեդիան Եվրատեսիլ 2020 երգի մրցույթում։

## Կարիերա
Խմբի անդամներն են Էշլի Հայնեսը (ծնվել է 1987 թվականի հունվարի 19-ին Վաշինգտոնում), Լուլու Լամոտտեն (ծնվել է 1981 թվականին ապրիլի 16-ին Մալմյո քաղաքում) և Դինա Յոնաս Մաննան (ծնվել է 1981 թվականին սեպտեմբերի 5-ին Ստոկհոլմում)։ Հիմնադիր անդամ Փարիզ Ռենիտան լքել է խումբը 2019 թվականին։

Ջոն Լունդվիկի հետ որպես բեք վոկալիստներ՝ նրանք 2019 թվականին մասնակցել են «Մելոդիֆեստիվալեն 2019» մրցույթին «Too Late For Love» երգով։ Նրանք հաղթել են  Իսրայելի Թել Ավիվ քաղաքում աբցկացվող մրցույթը և հնարավորություն ստացել ներկայացնել Շվեդիան Եվրատեսիլ 2019 երգի մրցույթում։ Եզրափակիչ փուլում զբաղեցրել են 5-րդ հորիզոնականը։

2019 թվականին վերջին հայտարարվել է, որ «*The Mamas*» խումբը (առանց Փարիզ Ռենիտայի) մասնակցելու է Մելոդիֆեստիվալենին, այս անգամ՝ սեփական երգով։ Նրանք հանդես են եկել 2020 թվականի փետրվարի 1-ին առաջին կիսաեզրափակչում Լինչոպինգում և անմիջապես անցել են եզրափակիչ փուլ, որը տեղի է ունեցել 2020 թվականի մարտի 7-ին Ստոկհոլմի Ֆրենդս արենայում։

*The Mamas*-ը հաղթել է «Մելոդիֆեստիվալեն 2020»-ը` ընդհանուր 137 միավորով, և նրանք ներկայացնելու են Շվեդիան Նիդերլանդների Ռոտերդամ քաղաքում անցկացվող Եվրատեսիլ 2020 երգի մրցույթում։

## Սկավառակագրություն
### Երգեր

## Ծանոթագրություններ

Կատեգորիա:Շվեդական երաժշտություն
Կատեգորիա:Շվեդական երաժշտական խմբեր
Կատեգորիա:Շվեդիան Եվրատեսիլ երգի մրցույթում
Կատեգորիա:2019 հիմնադրված երաժշտական խմբեր
Motorola Razr (2020)

**Motorola Razr**, Android օպերացիոն համակարգով աշխատող ծալվող սմարթֆոն մշակված և թողարկված Motorola Mobility-ի կողմից։ Սմարթֆոնի մասին խոսվել է 2019 թվականի նոյեմբերի 14-ին և վաճառքի է հանվել 2020 թվականի փետրվարի 6-ին։ Սմարթֆոնի դիզայնը հիշեցնում է օրիգինալ Motorola Razr բջջային ուղղահայաց ծալվող հեռախոսի մասին (ի տարբերություն վերջերս թողարկված բոլոր սմարթֆոնների, որոնք ծալվում են հորիզոնական)։ Սմարթֆոնը արտադրվել է Հնդկաստանում։

## Հատկություններ
Razr-ը մեծ մասոց ոգեշնչվել է նույն անուն հեռախոսի դիզայից և օգտագործում է հոդային համակարգ 6,2 դյույմ անկյունագծով OLED էկրանը թաքցնելու համար։ Սմարթֆոնի ծալվող հիմնական երեսին կա 2,7 դյույմ անկյունագծով էկրանը, որը նախատեսված է ծանուցումների ցուցադրման կամ այլ գործողությունների համար։ Էկրանը պաշտպանված է մետաղական չքայքայվող շրջանակներով և չունի ծալման տեսանելի մասեր, իսկ մատնահետքի ընթերցիչը տեղադրված է ներքին վահանակի վրա։ Ի պատասխան Galaxy Fold-ի հետ ծագած խնդիրների, Motorola-ն հայտարարել է, որ «լիովին վստահ է» էկրանի երկարակեցության հարցում և նշել է, որ օգտատերը ինքը պետք է զգույշ լինի, թե ինչպես է այն օգտագործում։ Razr-ում տեղադրված է Qualcomm Snapdragon 710 և Adreno 616 GPU պրոցեսսոր։ Սմարթֆոնը օժտված է 6 ԳԲ օպերատիվ և 128 ԳԲ ներքին հիշողությամբ։ Այն ունի երկու մարտկոց, որոնց ընհանուր ծավալը կազմում է 2510 միլիամպեր/ժամ, իսկ մարտկոցները լիցքավորվում են արագ լիցքավորման համակարգով USB-C միակցիչի շնորհիվ։ Մեկ 16 ՄՓ տեսախցիկ տեղադրված է սմարթֆոնի հետևի մաում, իսկ դիմային մասում կա ևս մեկ տեսախցիկ 5 ՄՓ կետայնությամբ։ Սմարթֆոնը աշխատում է միայն eSIM-ով։ 2020 թվականի փետրվարին հասանելի էր սմարթֆոնի միայն սև գույնով տարբերակը, սակայն հայտարարվել է, որ 2020 թվականի գարնան սկսվեն թողարկվել նաև ոսկեգույն գույնով։

Razr-ը աշխատում է Android 9.0 "Pie" օպերացիոն համակարգով։ Սմարթֆոնում կա «զատկի ձու», որը կոչվում է "Retro Razr"։ Այս ռեժիմը փոխում է գլխավոր մեյնուն և դարձում այն օրիգինալ Razr-ի պես։

## Ակնարկներ
Razr-ի մասին մեկնարկային փուլում արվեցին տարատեսակ խառը ակնարկներ, այն սկսեց համեմատել Samsung Galaxy Z Flip-ի հետ։ Հիմնական քննադատումներ սմարթֆոնը ստացավ կապված գնի, մարտկոցի քիչ «կյանքի» և տեսախցիկի համար, ինչպես նաև Verizon  վիրուսների, անհասկանալի հոդային համակարգի և անհայտ էկրանի համար, սակայն շատերին էլ գրավել էր սմարթֆոնի ռետրո դիզայնըմ կառուցվածքը և ստանդարտ ծրագրային ապահովումը։ CNET-ից Պատրիկ Հոլլանդը սմարթֆոնը 10 բալլային համակարգում գնահատեց 7,5։ Հոլլանդը տպավորված էր արագ դիտման հավելյալ էկրանով, սակայ դժգոհ էր, որ ծրագրային ապահովման մասում չկա մեկ ձեռքով օգտագործելու հնարավորություն։ PC Magazine-ի կողմից սմարթֆոնը ստացավ 2,5 բալլ 5-ից, որպես հիմնական թերություն նշվեց սմարթֆոնի գինը, որը չի արդարացնում նրա հզորությունը։

## Տես նաև
* Samsung Galaxy Fold
* Huawei Mate X
* Samsung Galaxy Z Flip

## Ծանոթագրություններ

Կատեգորիա:Սմարթֆոններ
Ֆլավիա Պիկկոլի Նարդելլի

**Ֆլավիա Պիկկոլի Նարդելլի** (, ), իտալացի քաղաքական գործիչ, Իտալիայի  պատգամավորների պալատի 7-րդ հանձնաժողովի նախագահ (մշակույթ, կրթություն, գիտություն)։

## Կենսագրություն
Ֆինանսների նախագահ Ֆլամինո Պիկոլիի դուստրն է։ Բարձրագույն կրթություն է ստացել  փիլիսոփայության բնագավառում, մշակութաբան է։ 1989-2013 թվականներին եղել է  Լուիջի Ստուրցոյի անվան համալսարանի գլխավոր քարտուղարը։ 2013 թվականի մարտի 19-ին ընտրվել է Իտալիայի Պատգամավորների պալատ Պյեմոնտ 2-րդ ընտրատարածքից՝ Դեմոկրատական կուսակցության ցուցակների համաձայն։ 2015 թվականի հուլիսի 21-ից հանդիսանում է Իտալիայի պատգամավորների պալատի 7-րդ հանձնաժողովի նախագահ (մշակույթ, կրթություն, գիտություն)։

## Ծանոթագրություններ

## Արտաքին հղումներ
* Профиль на сайте Палаты депутатов Италии 

Կատեգորիա:Իտալիայի կին քաղաքական գործիչներ
Ոտք

[thumb|[Միջատների ոտքի սխեմա|alt=Diagram of an insect leg]]

**Ոտք**, մարմնի մաս (վերջավորություն), որն իրենից ներկայացնում է կրող և լոկոմոտիվային անատոմիական կառուցվածք, որը սովորաբար սյունաձև ձև ունի։ Շարժման ընթացքում ոտքերը գործում են որպես «ձգվող ուղղակեցվածքներ»։ Բոլոր հոդերի շարժումների համադրությունը կարող է մոդելավորվել որպես միասնական գծային տարր, որը կարող է փոխել երկարությունը և պտտել «կոնքա-ազդրային» հոդի շուրջ։

Որպես կենդանիների անատոմիական կառուցվածք, այն օգտագործվում է շարժման համար։ Դիստալ վերջը հաճախ փոփոխվում է ուժի բաշխման համար (օրինակ, ոտնաթաթերը)։ Կենդանիների մեծ մասը զույգ քանակով ոտքեր ունի։ Մարդն երկու ոտք ունի; ֆիլոգենետիկորեն մարդկային ոտքն առաջանում է երկկենցաղների հետևի վերջույթներից, որոնք, իրենց հերթին, առաջացել են ձկների լողաթևերից։

## Տերմինաբանություն
thumb|upright=0.6|Մամոնտի ոտք
* Ունիպեդալիզմ՝ 1 ոտք, օրինակ, մոլյուսկները
* Բիպեդ՝ 2 ոտք, օրինակ, մարդիկ և թռչունները
* Տրիպեդալիզմ՝ 3 ոտք, ինչ սովորաբար չի լինում առողջ կենդանիների մոտ
* Կուադրոպեդալիզմ՝ 4 ոտք, օրինակ, շները և ձիերը

Շատ տաքսոններ բնութագրվում են ոտքերի քանակով․

* Հոդվածոտանիները 4, 6 (միջատներ), 8, 12 կամ 14 ոտքեր ունեն։
* Քառաոտանիները չորս ոտք ունեն։

## Բաղադրիչներ
Ոտքը մեծ անատոմիայի () կառուցվածք է, ինչը նշանակում է, որ այն բավականաչափ մեծ է, որպեսզի այն հնարավոր լինի տեսնել առանց կողմնակի օգնության։ Բաղադրիչները կախված են կենդանուց։ Մարդու և այլ կաթնասունների դեպքում, ոտքը ներառում ոսկորներ, մկաններ, ջիլեր, արյունատար անոթներ, նյարդեր և մաշկ։ Միջատների դեպքում ոտքը իր մեջ է ներառում այդ բաների մեծ մասը, բացառությամբ այն բանի, որ միջատները էկզոսկելետ ունեն, որը փոխարինում է ինչպես ոսկորները, այնպես էլ մաշկը։

Երբեմն վերջը ոտքով, կամ ոտքով, համարվում է մի մասը ոտքով; այլ դեպքերում այն համարվում է առանձին. Նմանապես, հիփ համատեղ կամ այլ վայր, որտեղ ոտքը կցվում է հիմնական մարմնին, կարելի է համարել առանձին կամ ոտքի մի մասը։

## Գրականություն
* 

## Ծանոթագրություններ

Կատեգորիա:Անատոմիա
Կատեգորիա:Կենդանու անատոմիա
Կատեգորիա:Ստորին վերջույթների անատոմիա
Կատեգորիա:Ֆիզիոլոգիա
Լենա Սյոդերբերգ

**Լենա Ֆորսեն** (շվեդերեն՝ **Forsén**, օրիորդական ազգանունը՝ **Սյոդերբերգ**. շվեդերեն՝  **Lena Söderberg**; ), շվեդ ֆոտոմոդել, ով առաջին անգամ որպես *playmate* ներկայացել է *Playboy* ամսագրի 1972 թվականի նոյեմբերյան համարում՝ **Լենա Շյոբլոմ** անունով (շվեդերեն՝ **Lenna Sjööblom**): *Playboy*-ի վերոնշյալ համարում լույս տեսած նրա լուսանկարի մի հատվածը, որ հայտնի է «Լենա» կամ «Լեննա» (անգլերեն՝ Lenna) անվանումով, որպես փորձարկային նմուշօրինակ՝ լայնորեն կիրառվում է պատկերների մշակման ալգորիթմների ստուգման ու ցուցադրման նպատակով։

## Կենսագրություն
Շվեդիայում միջնակարգ դպրոցն ավարտելուց հետո Լենան մեկնել է Ամերիկայի Միացյալ Նահանգներ՝ իր բարեկամներից մեկի տնտեսությունում որպես օգնական աշխատելու։ Թեև նախատեսել էր ընդամենը մեկ տարի մնալ ԱՄՆ-ում, սակայն այդ ժամկետը ձգվել-հասել է ութ տարվա։ 1971 թվականին Լենան ամուսնացել է, բնակություն հաստատել Չիկագոյում, ջանացել մի կերպ ծայրը ծայրին հասցնել։ Ամուսինն առաջարկել է գրանցվել տեղի մոդելային գործակալությունում, փորձել արժանանալու *Playboy*-ի ուշադրությանը։ Այդ ամսագրի 1972-ի նոյեմբերյան համարի աչքի զարնող էջերում լույս են տեսել նրա լուսանկարները, որոնց հեղինակը Դուայթ Հուքերն էր։ *Playboy*-ի այդ համարը լույս է տեսել ու վաճառվել ռեկորդային տպաքանակով՝ 7.161.561 օրինակ։ Լենան լայն ճանաչում է ձեռք բերել, ստացել ամերիկյան գրին քարտ, ամուսնուց բաժանվելու դիմում ներկայացրել ու սկսել է հանդիպել իր նոր բոյֆրենդի հետ։ Մերժելով Հյու Հեֆների առաջարկած համագործակցությունը՝ զույգը մեկնել է Նյու Յորք նահանգի մայրաքաղաք Ռոչեսթեր, որտեղ Լենան դարձել է *Kodak* ֆիրմայի մոդելը, միաժամանակ աշխատել քաղաքի բարերից մեկում։ 1997 թվականին հատուկ հրավերով մասնակցել է *Պատկերների մշակման գիտության ու տեխնիկայի ընկերության* ամենամյա կոնֆերանսին, որ անցկացվում էր 50-րդ անգամ, ԱՄՆ-ում, ներկայացվել է որպես «*Համացանցի առաջին տիկին*», հանդես է եկել ելույթով։ «Լենայի դեմքը, երբեմն՝ միայն նրա աջ աչքի պատկերը մինչև այժմ էլ կիրառվում է համաշխարհային սարդոստայնում, պատկերների մշակման ժամանակ՝ որպես նմուշօրինակ»։ Իսկ *Playboy*-ի 1972 թվականի նոյեմբերյան հայտնի համարը հայտնվում է նաև Վուդի Ալենի «Քնկոտը» ֆիլմում։

## Ծանոթագրություններ

## Արտաքին հղումներ
* http://www.ee.cityu.edu.hk/~lmpo/lenna/Lenna97.html|Լենայի կենսագրությունը|անգլերեն
* Paginone centrale di Playboy del novembre 1972 L'immagine che l'ha resa famosa
* https://www-2.cs.cmu.edu/~chuck/lennapg/lenna.shtml|Լեննայի պատմությունը|անգլերեն
* Information age Madonna, articolo di Jamie Hutchinson della Newsletter del *IEEE Professional Communication Society* sull'immagine "Lenna" e sulle controversie legali scaturite dall'uso fatto di essa senza alcuna richiesta di permesso a chi ne deteneva i diritti.
* Scheda di Lena Söderberg su Playboy.com.

Կատեգորիա:Մոդելներ այբբենական կարգով
Կատեգորիա:Շվեդ մոդելներ
Կատեգորիա:Պատկերի թվային մշակում
Լյուդմիլա Բաբուշկինա

**Լյուդմիլա Բաբուշկինա** (, ), ռուս քաղաքական գործիչ, 2011 թվականի դեկտեմբերի 20-ից Սվերդլովսկի մարզի Օրենսդիր ժողովի նախագահ, Սվերդլովսկի մարզի Օրենսդիր ժողովի նախագահ (2007 թվականից մինչև 2011 թվականը)։

## Կենսագրություն
Դպրոցն ավարտելուց հետո ընդունվել է Կարմիր բանակի անվան Ձերժինսկի Տեխնիկում, որն ավարտել է 1969 թվականին և ուղարկվել է Ռեժևսկի քիմիական գործարան (Սվերդլովսկի մարզի ռեժ), որտեղ սկզբում աշխատել է որպես տեխնիկ, ապա՝ ինժեներ-տնտեսագետ։ 1980-ական թվականների վերջին հեռակա ավարտել է աշխատանքի տնտեսագիտության ֆակուլտետը արհմիութենական շարժման բարձրագույն դպրոցը։

1991 թվականին Բաբուշկինան գլխավորել Է Ռուսաստանի Դաշնության Սվերդլովսկի մարզի Կենսաթոշակային ֆոնդի կառավարման ստեղծվող Ռեժևսկի մասնաճյուղը, իսկ 1997 թվականի դեկտեմբերին տեղափոխվել է Եկատերինբուրգ՝ Ռուսաստանի Դաշնության Սվերդլովսկի մարզի Կենսաթոշակային ֆոնդի կառավարման վարչության կառավարչի տեղակալի պաշտոնում։

2000 թվականի մարտի 26-ին ընտրվել է Սվերդլովսկի մարզի Օրենսդիր ժողովի պատգամավոր։ Վերընտրվել է 2004 թվականի մարտին և 2008 թվականի մարտին։ 2004 թվականի ապրիլին ընտրվել է նախագահի տեղակալ, այդ կապակցությամբ թողել է Կենսաթոշակային ֆոնդի բաժնի կառավարչի տեղակալի պաշտոնը։

2011 թվականի դեկտեմբերի 4-ին ընտրվել Է Սվերդլովսկի մարզի միապալատ օրենսդիր ժողովի կազմում։ Առաջին նիստում ընտրվել է Օրենսդիր ժողովի նախագահ։

մինի|ձախից|Լյուդմիլա Բաբուշկինան Ժողովրդական տրիբունայում (Եկատերինբուրգ, 2017 թվականիփետրվարի 21)
2016 թվականի սեպտեմբերի 18-ին վերընտրվել Է Սվերդլովսկի մարզի Օրենսդիր ժողովի պատգամավոր։ Այս ընտրություններում Բաբուշկինան կուսակցության «շոգեքարշն» էր, քանի որ Սվերդլովսկի մարզի Օրենսդիր ժողովում երկու պատգամավորական տեղերի թեկնածու էր անցնում՝ կուսակցական ցուցակով և միամանդատ ընտրատարածքով։ Քվեարկության արդյունքների հրապարակումից հետո տատիկը հրաժարվել է կուսակցական ցուցակով իրեն ստացած մանդատից։

## Պարգևներ և պատվավոր կոչումներ
* Բարեկամության շքանշան (2019 թվականի հոկտեմբերի 4), *ակտիվ օրինաստեղծ գործունեության և երկարամյա բարեխիղճ աշխատանքի համար*։
* «Հայրենիքին մատուցած ծառայությունների համար» 2-րդ աստիճանի շքանշան (2014 թվականի օգոստոսի 14), *ակտիվ օրինաստեղծ գործունեության, օրինականության ամրապնդման, քաղաքացիների իրավունքների և շահերի պաշտպանության գործում ունեցած վաստակի, իրավաբանական կադրերի պատրաստման և երկարամյա բարեխիղճ աշխատանքի համար*
* Ֆեդերացիայի խորհրդի պատվոգիր
* Ռուսաստանի Դաշնության Դաշնային Ժողովի Պետական Դումայի նախագահի շնորհակալություն։
* Սվերդլովսկի մարզի նահանգապետի պատվոգիր
* Սվերդլովսկի մարզի Օրենսդիր Ժողովի պատվոգիր
* Չեխիայի Հանրապետության պաշտպանության նախարարության մեդալ
* «Ռուսաստանի Դաշնության Կենսաթոշակային հիմնադրամի պատվավոր աշխատող» կրծքանշան։
* «Տուգուլիմի շրջանի պատվավոր քաղաքացի» կոչում։

## Ծանոթագրություններ

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:«Միասնական Ռուսաստան» կուսակցության անդամներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:ԽՄԿԿ անդամներ
Կատեգորիա:Ռուս քաղաքական գործիչներ
Հաննա Կոսոնեն

**Հաննա Կոսոնեն** ( ,  ), ֆինն քաղաքական գործիչ և նախկին մարզիկ, դահուկավազքի շխարհի չեմպիոն (2000)։ Ֆինլանդիայի Կենտրոնական կուսակցության անդամ։ 2015 թվականի ապրիլի 22-ից Էդվեսկունտայի (խորհրդարանի) անդամ ՝ Հարավարևելյան Ֆինլանդիայի ընտրատարածքից։ Գիտության և մշակույթի նախարար՝ 2019 թվականի օգոստոսի 9-ից դեկտեմբերի 9-ը ընկած ժամանակահատվածում։

## Կենսագրություն
Ծնվել է 1976 թվականի փետրվարի 27-ին Սավոնլիննա քաղաքում։ 1995 թվականին ավարտել է Յուվյասկյուլի Վոյոնմաայի անվան սպորտային դպրոցը։ 2003 թվականին նա ստացել է մագիստրոսի աստիճան Յուվյասկյուլյայի համալսարանիում։

2009 թվականից մինչև 2017 թվականը եղել է Etelä-Savon Liikunta (ESLi) մարզական կազմակերպության փոխնախագահ։ Նա նաև Savonlinnan Keskustanaiset կանանց կազմակերպության նախագահն էր Սավոնլինում։

2015 թվականի ապրիլի 19-ին խորհրդարանական ընտրություններում նա ընտրվել է պատգամավոր Հարավարևելյան Ֆինլանդիայի ընտրատարածքից։ Էդուսկունտայի պատգամավոր է վերընտրվել 2019 թվականի ապրիլի 14-ի ընտրություններում։

2017 թվականի ապրիլի 9-ին կայացած ավագանու ընտրություններում նա ընտրվեց Սավոնլիննա քաղաքաի ավագանի։

2019 թվականի օգոստոսի 9-ին ստացել է գիտության և մշակույթի նախարարի պաշտոնը ՝ Աննա Սաարիկկոյին փոխարինելով, որը դեկրետային արձակուրդ էր գնացել մինչև 2020 թվականի օգոստոսը։ Դեկտեմբերի 10-ին Մարինի աշխատասենյակում ստացել է գիտության և մշակույթի նախարարի պաշտոնը։

## Սպորտային կարիերա
1996 թվականին Բանսկա Բիստրիցայում անցկացվող դահուկավազքի աշխարհի երիտասարդական առաջնությունում նա նվաճել է ոսկե մեդալը երկար հեռավորության վրա, կարճ հեռավորություններում ոսկե մեդալը և ռելեում բրոնզե մեդալը։ 1997 թվականին զբաղեցրել է 17-րդ հորիզոնականը դահուկասահքի աշխարհի գավաթի խաղարկությունում։ Դահուկավազքի 1998 թվականի աշխարհի առաջնությունում Վինդիշգարստենում երկար տարածությունում զբաղեցրել է 15-րդ հորիզոնականը և 13-րդ հորիզոնականը կարճ տարածությունում։ 1999 թվականին աշխարհի գավաթում առաջնությունում զբաղեցրել է 8-րդ հորիզոնականը։

2000 թվականի աշխարհի առաջնությունում Կրասնոյարսկում նվաճել է ոսկե մեդալ փոխանցումավազքում, բրոնզե մեդալ երկար տարածությունում և կարճ տարածությունում գրավել 14-րդ հորիզոնականը։ 2000 թվականի աշխարհի գավաթի խաղարկությունում զբաղեցրել է չորրորդ տեղը և հինգերորդ տեղը 2001 թվականի աշխարհի գավաթի խաղարկությունում։ 2002 թվականին աշխարհի առաջնությունում Բորովեցում զբաղեցրել է 9-րդ հորիզոնականը միջին տարածությունում։

## Անձնական կյանք
2011 թվականին նա ամուսնացել է։ Ամուսնալուծվել է 2017 թվականին։ Նա ունի երկու երեխա։

## Ծանոթագրություններ

Կատեգորիա:1976 ծնունդներ
Կատեգորիա:Ապրող անձինք
Կատեգորիա:Փետրվարի 27 ծնունդներ
Կատեգորիա:Ֆինլանդիայի կին քաղաքական գործիչներ
Կատեգորիա:Ֆինն մարզիկներ
Միրիամ Ռոդրիգես Մարտինես

**Միրիամ Ռոդրիգես Մարտինես** (), մադրու իրավունքների մեքսիկացի պաշտպան, ակտիվիստ, որ դստեր առևանգումից և սպանությունից հետո դարձել է «Անհայտ կորած երեխաների ծնողների» պաշտպան։ Միրիամը սպանվել է զինյալների կողմից, ովքեր ներխուժել են նրա տուն 2017 թվականի մայիսի 10-ին։

## Գործունեություն
Միրիամ Էլիզաբեթ Ռոդրիգես Մարտինեսը բնակվել է Մեքսիկայի Սան Ֆերնանդո համայնքում։ Նա սպանվել է 2017 թվականի մայիսի 10-ին` Մեքսիկայում նշվող Մայրերի օրը։ Մահացել է հիվանդանոց տեղափոխվելու ճանապարհին։

Սան Ֆերնանդո համայնքը գտնվում է Տամաուլիպաս նահանգում, որը Մեքսիկայի ամենադաժան շրջաններից մեկն է։ Ըստ կառավարության տվյալների՝ այս նահագն ունի երկրում անհետացած մարդկանց ամենամեծ թվաքանակը։

Միրիամի դուստրը` Կարեն Ալեխանդրա Սալինաս Ռոդրիգեսը, 2012 թվականին անհետացել է։ Միրիամ Ռոդրիգեսը շուրջ երկու տարի փնտրել է դստերը, մինչև որ 2014 թվականին դստեր դին հայտնաբերվել է անհայտ գերեզմանում։ Դրանից հետո նա իշխանություններին հայտնել է դստեր սպանության մասին։ Նրա դստեր գործով ձերբակալված տղամարդկանց մի մասը ձերբակալությունից հետո փախել է բանտից։ Միրիամ Ռոդրիգեսը հարցազրույցներում նշել է, որ ինքը հանցավոր կազմակերպություններից ստացել է մահվան սպառնալիքներ, և որ տեղական իշխանություններն իրեն չեն պաշտպանում։

Դստերը փնտրելուն զուգահեռ նա ջանքեր էր գործադրում օգնելու այլ ծնողների, որոնց երեխաներն անհետացել էին, և նա դարձավ *Colectivo de Desaparecidos* (Անհետացած հավաքական) կազմակերպության ղեկավար։

2017 թվականի մայիսի 10-ին մի խումբ զինյալներ ներխուժել են Միրիամի տուն և սպանել նրան։

Համերաշխության ակտիվիստները 2017 թվականի մայիսի 10-ին իրենց բողոքի ձայնն են բարձրացրել Միրիամ Էլիզաբեթ Ռոդրիգես Մարտինեսի մահվան հետ կապված, կոչ անելով Մեքսիկայի և ԱՄՆ-ի կառավարություններին և դաշնային իշխանություններին ապահովել մարդու իրավունքի պաշտպանների անվտանգությունը։

## Ծանոթագրություններ

Կատեգորիա:Մեքսիկացի իրավապաշտպաններ
Կատեգորիա:Մեքսիկացի հասարակական գործիչներ
Կատեգորիա:Մեքսիկացի ֆեմինիստներ
Կատեգորիա:Կին իրավապաշտպաններ